**VIENOŠANĀS**

**PIE PAKALPOJUMA LĪGUMA NR.26.1-09/139/2018**

Rīgā, 2020.gada 17.decembrī

**Valsts izglītības satura centrs** (turpmāk – Pasūtītājs), vienotais reģ. Nr. 90009115938, juridiskā adrese: Vaļņu iela 2, Rīga, LV-1050, tā Profesionālās izglītības departamenta Profesionālās izglītības satura nodrošinājuma nodaļas vadītāja \_\_\_\_\_\_ \_\_\_\_\_\_\_\_\_\_ personā, kurš rīkojas pamatojoties uz Pasūtītāja vadītāja 2020.gada 11.novembra rīkojumu Nr. 1.1-01/117, no vienas puses un,

**SIA “Žurnālu izdevniecība LILITA”** *(turpmāk – Izpildītājs)*, reģistrācijas Nr. 50203134061, Brīvības iela 85 - 4, Rīga, LV-1001,tās valdes locekļa \_\_\_\_\_\_ \_\_\_\_\_\_\_\_\_\_ personā, kurš rīkojas uz statūtu pamata, no otras puses, kopā saukti *Puses*, katrs atsevišķi - *Puse*, noslēdz šādu vienošanos (turpmāk tekstā – *Vienošanās*):

Pamatojoties uz Pakalpojuma līguma (turpmāk – *Līgums*) 1.4. un 1.5.punktu Pasūtītājs ir konstatējis, ka pēc Pasūtītāja iniciatīvas ir nepieciešama iepriekš neparedzēta līgumā paredzēto darbu apjoma palielināšana Līguma priekšmeta kvalitātes un atbilstības pasūtījuma mērķim nodrošināšanai, kas radusies pēc Līguma noslēgšanas Pasūtītāja iniciatīvas rezultātā. Vadoties no augstāk minētā puses vienojas par nepieciešamību veikt Līgumā un tehniskajā specifikācijā – tehniskajā piedāvājumā sekojošus grozījumus:

Izteikt Līguma 2.sadaļu sekojošā redakcijā:

2. Līgumcena un samaksas kārtība.

2.1. Kopējā samaksa par Līguma izpildi ir **EUR 11000,00** (vienpadsmit tūkstoši *euro* un 00 *centi*) bez pievienotās vērtības nodokļa (turpmāk – PVN) (turpmāk – Līgumcena). PVN likme tiek piemērota atbilstoši samaksas veikšanas dienā spēkā esošajiem normatīvajiem aktiem (ja attiecināms).

2.2. Līgumcenā ietverti visi Izpildītāja izdevumi, kas tam rodas saistībā ar Līguma izpildi vai kas Izpildītājam jāmaksā vai Pasūtītājam jāietur no maksājumiem, ko tas veic Izpildītājam saskaņā ar Līgumu.

2.3. Pasūtītājs Līgumcenu samaksā Izpildītājam pa daļām šādā kārtībā:

2.3.1. **EUR 2000,00** (divi tūkstoši *euro* un 00 *centi*) – 10 (desmit) darba dienu laikā pēc Tehniskās specifikācijas – tehniskā piedāvājuma 3.1.apakšpunktā noteiktā nodevuma pieņemšanas – nodošanas akta abpusējas parakstīšanas un Izpildītāja attiecīga rēķina saņemšanas dienas

2.3.2. **EUR 2000,00** (divi tūkstoši *euro* un 00 *centi*) - 10 (desmit) darba dienu laikā pēc Tehniskās specifikācijas – tehniskā piedāvājuma 3.2.apakšpunktā noteiktā nodevuma pieņemšanas – nodošanas akta abpusējas parakstīšanas un Izpildītāja attiecīga rēķina saņemšanas dienas;

2.3.3. **EUR 2000,00** (divi tūkstoši *euro* un 00 *centi*) - 10 (desmit) darba dienu laikā pēc Tehniskās specifikācijas – tehniskā piedāvājuma 3.3.apakšpunktā noteiktā nodevuma pieņemšanas – nodošanas akta abpusējas parakstīšanas un Izpildītāja attiecīga rēķina saņemšanas dienas;

2.3.4. **EUR 5000,00** (pieci tūkstoši *euro* un 00 *centi*) - 10 (desmit) darba dienu laikā pēc Tehniskās specifikācijas – tehniskā piedāvājuma 3.4.apakšpunktā noteiktā nodevuma pieņemšanas – nodošanas akta abpusējas parakstīšanas un Izpildītāja attiecīga rēķina saņemšanas dienas.

2.4. Samaksa tiek uzskatīta par veiktu brīdī, kad Pasūtītājs ir veicis naudas pārskaitījumu uz Izpildītāja norādīto bankas kontu.

2.5. Samaksa par Pasūtījuma izpildi tiek veikta no Projekta finanšu līdzekļiem.”

1. Izteikt Līguma 1.pielikuma “Tehniskās specifikācijas – tehniskā piedāvājuma” 3.4.punktu šādā redakcijā: “DML saturs pilnā apjomā sastāv no PDF materiāla un DML e-kursa materiāla. Izpildītājs, sadarbojoties ar Pasūtītāja piesaistītajiem korektoriem veic izstrādātā DML un e-kursa materiāla satura precizējumus un koriģēšanu, un digitalizācijas procesā konsultē (t.sk. precizē, pilnveido un papildina DML saturu) digitalizācijas izstrādātājus par izstrādāto DML saturu pilnā apjomā, un nodod Pasūtītājam DML satura pilnu versiju atbilstoši nozares ekspertu vērtējumam un Pasūtītāja nozīmēto korektoru labojumiem ne vēlāk kā 31 (trīsdesmit vienu) mēnesi no Līguma noslēgšanas dienas.”
2. Puses vienojas, ka DML e-kursa materiāls sastāv no e-kursa nodaļu plāna, e-kursa nodaļu satura plāna un e-kursa nodaļu ekrānu plāniem (t.sk. digitalizācijas scenārijiem, attēliem, animācijām, uzdevumiem, video u.c.) apmēram 20 (divdesmit) ekrāni vienā nodaļā un/vai apakšnodaļā, kuru izstrādā kopā ar Pasūtītāja piesaistītajiem digitalizācijas izstrādātājiem.
3. Vienošanās stājas spēkā ar tās parakstīšanas brīdi un ir spēkā līdz brīdim, kad Puses ir pilnībā izpildījušas ar Līgumu uzņemtās saistības.
4. Vienošanās ir neatņemama Līguma sastāvdaļa. Vienošanās neatceļ un nemaina pārējos Līguma noteikumus.
5. Vienošanās ir sagatavota uz 2 (divām) lapaspusēm, bez pielikumiem, latviešu valodā, parakstīta divos identiskos eksemplāros, pa vienam eksemplāram katrai no Pusēm. Abiem Vienošanās eksemplāriem ir vienāds juridisks spēks.

|  |  |
| --- | --- |
| **Pasūtītājs**  **Valsts izglītības satura centrs**  Reģistrācijas Nr. 90009115938  Vaļņu iela 2, Rīgā, LV-1050  Profesionālās izglītības departamenta Profesionālās izglītības satura nodrošinājuma nodaļas vadītājs  Projekta atbildīgās amatpersonas p.i.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) | **Izpildītājs**  **SIA “Žurnālu izdevniecība LILITA”**  Brīvības iela 85 - 4, Rīga, LV-1001  Reģ. Nr. 50203134061  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |